text: Bo Henriksen er nomineret som årets fodboldtræner
  22 februar 2017 kl. 09.17
  Bo Henriksen fra AC Horsens er nomineret som "Årets Træner" til kåringen ved Dansk Fodbold Award, der finder sted i Forum Horsens mandag den 20. marts.
  Bo Henriksen skal kæmpe med Ståle Solbakken, FCK, Alexander Zorniger, Brøndby, og David Nielsen, Lyngby, om den prestigefyldte titel. Det oplyser DBU.
  
  Fra begrundelsen for nomineringen af Bo Henriksen: "Bo Henriksen har skabt en holdånd, og det har resulteret i flotte og beundringsværdige resultater."
  Bo Henriksen er nomineret med denne begrundelse:
  - Efter oprykningen til superligaen har AC Horsens klaret sig godt trods et lille budget. Bo Henriksen har skabt en holdånd, og det har resulteret i flotte og beundringsværdige resultater – ikke mindst pga. forsvarsspillet, som fungerer godt.
  Årets Træner 2016 bliver afsløret ved Dansk Fodbold Award, der finder sted  i Forum Horsens mandag den 20. marts og vises på Kanal 5.
  Sidste år var det den daværende Sønderjyske-træner Jakob Michelsen, der blev kåret som årets træner.
  Vi er stolte over, at Bo Henriksen er blevet nomineret til Årets Træner. Vinderen afsløres her i Horsens #DFA17https://t.co/6iLzog9CQz pic.twitter.com/sO6vUbfMyT
  
  